Neuvoston direktiivi 89/459/ETY, annettu 18 päivänä heinäkuuta 1989, tiettyihin luokkiin kuuluvien moottoriajoneuvojen ja niiden perävaunujen renkaiden kulutuspintojen syvyyttä koskevan jäsenvaltioiden lainsäädännön lähentämisestä



Virallinen lehti nro L 226 , 03/08/1989 s. 0004 - 0004

Suomenk. erityispainos Alue 7 Nide 3 s. 0181

Ruotsink. erityispainos Alue 7 Nide 3 s. 0181



NEUVOSTON DIREKTIIVI, annettu 18 päivänä heinäkuuta 1989, tiettyihin luokkiin kuuluvien moottoriajoneuvojen ja niiden perävaunujen renkaiden kulutuspintojen syvyyttä koskevan jäsenvaltioiden lainsäädännön lähentämisestä (89/459/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että neuvosto ja neuvostossa kokoontuneet jäsenvaltioiden hallitusten edustajat antoivat liikenneturvallisuudesta 19 päivänä joulukuuta 1984 päätöslauselman (), jossa kehotetaan komissiota tekemään neuvostolle tätä koskevia ehdotuksia, säännökset renkaiden kulutuspinnan vähimmäissyvyydestä kuuluvat yhteisön liikenneturvallisuusvuoden 1986 tavoitteisiin ja työhön, vaikka ongelma on yksittäinen ja erityinen, Euroopan parlamentti antoi 18 päivänä helmikuuta 1986 komission ohjelmasta liikenneturvallisuusvuodeksi 1986 päätöslauselman (), jossa katsottiin, että renkaiden kulutuspinnan syvyyttä koskevat yhteisön säännökset olisi annettava mahdollisimman pian, tällaisten säännösten tulee taata parempi turvallisuus, kulutuspinnan vähimmäissyvyyttä koskevat kansalliset vaatimukset ovat erilaisia jäsenvaltioissa, tällaiset erot aiheuttavat niille autoilijoille, jotka käyttävät autojaan eri jäsenvaltioiden alueilla, ongelmia liikennesääntöjen noudattamisessa, ja näiden vaatimusten yhdenmukaistamisella helpotetaan ajoneuvojen ja henkilöiden vapaata liikkuvuutta jäsenvaltioiden välillä ja edistetään kaupan esteiden ja kilpailun vääristymien poistamista, ON ANTANUT TÄMÄN DIREKTIIVIN: 1 artikla Jäsenvaltioiden on toteutettava tarvittavat toimenpiteet sen varmistamiseksi, että moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (), sellaisena kuin se on viimeksi muutettuna direktiivillä 87/403/ETY (), liitteessä I tarkoitettujen M1, N1, O1 ja O2 luokan ajoneuvojen renkaiden kulutuspinnan syvyys kulutuspinnan pääurissa on renkaiden koko käyttöiän vähintään 1,6 mm. "Pääurilla" tarkoitetaan leveitä uria noin kolme neljännestä kulutuspinnan leveydestä peittävässä keskiosassa. 2 artikla Jäsenvaltiot voivat komissiota kuultuaan olla soveltamatta tätä direktiiviä museoajoneuvoihin tai antaa niistä erityissäännöksiä, jos ne on alunperin varustettu ilma- tai muilla renkailla, joiden kulutuspinnan syvyys oli uutena vähemmän kuin 1,6 mm, ja silloin, kun niissä käytetään tällaisia renkaita, niitä käytetään poikkeuksellisissa olosuhteissa eikä niitä koskaan tai tuskin koskaan käytetä yleisillä teillä. 3 artikla Jäsenvaltioiden on komissiota kuultuaan 1 päivänä heinäkuuta 1991 mennessä annettava ja julkaistava lait, asetukset ja hallinnolliset määräykset, jotka ovat tarpeen, että tätä direktiiviä noudatetaan 1 päivään tammikuuta 1992 mennessä. Jäsenvaltioiden on toimitettava tämän direktiivin noudattamiseksi antamansa säännökset kirjallisina komissiolle. 4 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä heinäkuuta 1989. Neuvoston puolesta Puheenjohtaja R. DUMAS () EYVL N:o C 279, 17.10.1987, s. 5 () EYVL N:o C 47, 27.2.1989, s. 185 () EYVL N:o C 80, 28.3.1988, s. 22 () EYVL N:o C 341, 21.12.1984, s. 1 () EYVL N:o C 68, 24.3.1986, s. 35 () EYVL N:o L 42, 23.2.1970, s. 1 () EYVL N:o L 220, 8.8.1987, s. 44